
กลับมาฮือฮาอีกครั้งกับการระบาดของโรคมือ เท้า ปาก ที่ครั้งนี้รุนแรงถึงขั้นคร่าชีวิตเด็กในประเทศ
เพื่อนบ้านเราอย่างกัมพูชาไปแล้วหลายสิบราย และยังคงมีเด็กติดเชื้อที่เฝ้าระวังอาการ
อยู่อีกหลายสิบคนเลยทีเดียว ข่าวคราวแบบนี้เล่นเอาคุณพ่อ คุณแม่ทั้งหลายที่ยังมีลูกเล็กๆ
อดวิตกกังวลไม่ได้ใช่มั้ยคะ? เพราะสงสัยและเป็นห่วงอยู่ว่าเจ้าโรคร้ายนี้จะเข้ามาแพร่เชื้อใกล้ตัว
ลูกหลานของเราหรือไม่!!

อันที่จริงโรคมือ เท้า ปากนั้นไม่ได้เป็นโรคใหม่อะไรนะคะ เป็นโรคเดิมๆที่มีมานานแล้วใน
ประเทศไทยเองก็จะพบผู้ติดเชื้อได้เรื่อยๆในกลุ่มเด็กทารกจนถึงเด็กอายุ 5 ขวบ โรคนี้สามารถ
เกิดขึ้นประปรายตลอดทั้งปี
ส่วนช่วงระบาดหนักสุดของปี มักจะเป็นช่วงหน้าฝนที่อากาศค่อนข้างเย็นและชื้นอย่างตอนนี้แหล่ะค่ะ แต่เท่าที่ผ่านมานั้นการระบาดของ
โรคมือ เท้า ปากในไทยยังไม่ถึงขั้นวิกฤตแต่อย่างใด แม้จะมีกรณีผู้ป่วยเสียชีวิตบ้างแต่จำนวนไม่ถึงสิบรายเลย ซึ่งทางอธิบดีกรมควบคุมเอง
ก็บอกว่า ไม่เข้าข่ายการเป็นโรคระบาดรุนแรง และด้วยความที่โรคนี้สามารถหายได้เองภายในสองสัปดาห์ จึงทำให้สถานะของโรคมือ เท้า ปาก
ในประเทศไทยอยู่ในขั้น “เราเอาอยู่!!” เสมอมานั่นเอง
Q : ทำไมโรคมือ เท้า ปากจึงเป็นเฉพาะกับเด็กเล็ก ??
A : เพราะผู้ใหญ่มีภูมิต้านทานต่อโรคสูงกว่า อาจเพราะได้รับเชื้อเมื่อตอนเป็นเด็กแล้ว ซึ่งภูมิต้านทานนี้จะจำเพาะกับชนิดของไวรัสที่เคยได้รับเชื้อ หากได้รับเชื้อชนิดใหม่
ที่ยังไม่มีภูมิต้านทานก็สามารถเป็นโรคได้นะคะ แต่ส่วนใหญ่มักไม่แสดง
อาการของโรคหรือมีก็เป็นอาการเล็กน้อย ซึ่งสามารถแพร่เชื้อไปสู่เด็กได้เช่นกัน 
นั่นเท่ากับว่าผู้ใหญ่ก็ต้องดูแลตนเองให้ดีด้วยเช่นกัน

